CELEX: 62005FA0044(01)
Language: mt
Date: 2012-10-23 00:00:00
Title: Kawża F-44/05 RENV: Sentenza tat-Tribunal għas-Servizz Pubbliku (It-Tieni Awla) tat- 23 ta’ Ottubru 2012 — Strack vs Il-Kummissjoni ( “Servizz pubbliku — Uffiċjali — Rinviju lit-Tribunal għas-Servizz Pubbliku wara annullament — Tneħħija tal-immunità tal-membri tal-persunal ta’ istituzzjoni għall-kliem li ntqal u l-kitbiet imressqa fil-kuntest ta’ proċedura ġudizzjarja — Ħatra f’pożizzjoni ta’ kap ta’ diviżjoni — Ċaħda ta’ kandidatura — Rikors għal annullament — Interess ġuridiku ta’ kandidat li ma ntgħażilx — Awtorità ta’ res judicata — Difett proċedurali — Ibbilanċjar tal-interessi kontrapposti — Rikors għad-danni — Dannu morali subit minħabba irregolarità” )

16.2.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 46/25
            
         Sentenza tat-Tribunal għas-Servizz Pubbliku (It-Tieni Awla) tat-23 ta’ Ottubru 2012 — Strack vs Il-Kummissjoni
   (Kawża F-44/05 RENV)
   (Servizz pubbliku - Uffiċjali - Rinviju lit-Tribunal għas-Servizz Pubbliku wara annullament - Tneħħija tal-immunità tal-membri tal-persunal ta’ istituzzjoni għall-kliem li ntqal u l-kitbiet imressqa fil-kuntest ta’ proċedura ġudizzjarja - Ħatra f’pożizzjoni ta’ kap ta’ diviżjoni - Ċaħda ta’ kandidatura - Rikors għal annullament - Interess ġuridiku ta’ kandidat li ma ntgħażilx - Awtorità ta’ res judicata - Difett proċedurali - Ibbilanċjar tal-interessi kontrapposti - Rikors għad-danni - Dannu morali subit minħabba irregolarità)
   2013/C 46/44
   Lingwa tal-kawża: il-Ġermaniż
   
      Partijiet
   
   
      Rikorrent: Guido Strack (Köln, il-Ġermanja) [rappreżentanti: N. A. Lödler u H. Tettenborn, avukati]
   
      Konvenuta: Il-Kummissjoni Ewropea [rappreżentanti: H. Krämer u B. Eggers, aġenti]
   
      Suġġett
   
   Rinviju wara annullament — Servizz pubbliku — Minn naħa, annullament tad-deċiżjoni tal-Kummissjoni li tiċħad il-kandidatura tar-rikorrent għall-pożizzjoni ta’ kap ta’ diviżjoni “Sejħiet għal offerti u kuntratti” u li tinnomina kandidat ieħor għall-imsemmija pożizzjoni kif ukoll, min-naħa l-oħra, talba għad-danni (li kienet T-225/05).
   
      Dispożittiv
   
   
               (1)
            
            
               It-talba għat-tneħħija tal-immunità li jibbenefikaw minnha l-membri tal-persunal tal-Kummissjoni tal-Komunitajiet Ewropej fil-Kawża F-44/05, Strack vs Il-Kummissjoni, hija miċħuda bħala inammissibbli.
            
         
               (2)
            
            
               It-talba għal kumpens minħabba dewmien eċċessiv fil-proċedura amministrattiva intiża sabiex timtela’ l-pożizzjoni u għal dewmien eċċessiv tal-proċedura prekontenzjuża hija miċħuda bħala infondata.
            
         
               (3)
            
            
               Id-deċiżjoni tan-nomina ta’ A u d-deċiżjoni tal-Kummissjoni tal-Komunitajiet Ewropej, tad-19 ta’ Novembru 2004, li tiċħad il-kandidatura ta’ G. Strack għall-pożizzjoni ta’ kap ta’ diviżjoni “Sejħiet għal offerti u kuntratti” tal-Uffiċċju tal-Pubblikazzjonijiet Uffiċjali tal-Komunitajiet Ewropej huma annullati.
            
         
               (4)
            
            
               Il-kumplament tar-rikors huwa miċħud.
            
         
               (5)
            
            
               Il-Kummissjoni Ewropea għandha tbati l-ispejjeż tagħha fil-Kawżi Strack vs Il-Kummissjoni, F-44/05, Il-Kummissjoni vs Strack, T-526/08 P, u Strack vs Il-Kummissjoni, F-44/05 RENV u hija kkundannata tbati l-ispejjeż ta’ G. Strack f’dawn l-istess kawżi.